**BTB** (בראשי תיבות: **Be The Bank**, בתרגום לעברית: "תהיה הבנק") היא חברה ישראלית המפעילה פלטפורמת הלוואות עמית לעמית (P2P). נכון לשנת 2024 הושקעו יותר מ-3.5 מיליארד ש"ח לצורך מתן הלוואות.[דרוש מקור]

היסטוריה
--------

בי.טי.בי. מקשרים הלוואות בישראל בע"מ הוקמה בפברואר 2014 על ידי עו"ד שלומי תורג'מן ואלון כץ המכהנים כמנכ"לים משותפים. BTB עזרה לקדם חקיקה שתאפשר לציבור הישראלי לעסוק בתחום ההלוואות עמית לעמית.

בנובמבר 2020 זכתה BTB במכרז של משרד הכלכלה והתעשייה עבור מיזמים או גופים עסקיים שיסייעו לבעלי עסקים שהעסק שלהם נפגע בעקבות משבר הקורונה, ואושר לה סך של 15 מיליון שקל עבור מתן הלוואות בהיקף של 246 מיליון שקל.

באוקטובר 2022 משרד האוצר החליט להשיק קרן הלוואות חדשה בערבות המדינה לעסקים קטנים ובינוניים ובחר ב-BTB כאחת מנותני האשראי.

בדצמבר 2022 דורגה BTB במקום ה-28 ברשימת "100 החברות הצומחות בישראל" של עיתון גלובס וחברת המידע הבינלאומית Statista.

פעילות
------

החברה מלווה את כספי המשקיעים בעיקר לבעלי עסקים ישראלים, לאחר חישוב דירוג אשראי ובדיקת יכולת ההחזר של העסק באמצעות מערכות טכנולוגיות שהחברה פיתחה. על מנת לצמצם את החשיפה לסיכון של כל משקיע מתפזרים כספי המשקיעים בין אלפי הלוואות שונות.

פעילות בינלאומית
----------------

בדצמבר 2021 חתמה החברה על הסכם שיתוף פעולה עם חברת האשראי החוץ בנקאי Rentco Africa, במסגרתו הקימה מערכת טכנולוגית המאפשרת ל-Rentco מתן וניהול אשראי באופן דיגיטלי.

פרסים בינלאומיים
----------------

בדצמבר 2020 זכתה הטכנולוגיה לפיזור סיכונים שפיתחה החברה במקום הראשון בתחרות "פרסי טכנולוגיה בנקאית" (באנגלית: Banking Tech Awards) בקטגוריית "השימוש הטוב ביותר בטכנולוגיית מידע בבנקאות אישית/ניהול הון. (באנגלית: Best Use Of IT In Private Banking/Wealth Management)

באוקטובר 2021 עלתה BTB לגמר בתחרות "פרסי טכנולוגיה בנקאית" (באנגלית: Banking Tech Awards) בקטגוריות "השימוש הטוב ביותר באינטליגנציה מלאכותית" (Best Use Of AI) ו-"השימוש הטוב ביותר בנתונים". (Best Use Of Data)

קישורים חיצוניים
----------------

* אתר האינטרנט הרשמי של Be The Bank
* אתר למנויים בלבד ערן אזרן, "ניסינו לבנות מוצר מקביל לאג"ח, אבל פחות תנודתי", באתר TheMarker‏, 19 באפריל 2017
* רון שטיין, ‏P2P מגיע לעולם הביטוח: BTB חוברת לאייל ראובן ורועי חתוקה, באתר גלובס, 1 במאי 2018
* אליצפן רוזנברג, החידושים הפיננסיים: הלוואה שיתופית עד מיליון שקל, באתר ynet, 14 בספטמבר 2016
* שלומי תורג'מן‏, לא צריך בנק? כל מה שאתם צריכים לדעת על הלוואות חברתיות, באתר וואלה!‏, 1 בפברואר 2018

הערות שוליים
------------

1. ↑  זירות להלוואות חברתיות - בלנדר, eLoan ,BTB, Tarya – כל השאלות החשובות (לפני שאתם בוחרים זירה) וכל התשובות |, באתר הון, ‏2016-02-28
2. ↑  רשות שוק ההון תפקח על פלטפורמות אינטרנטיות להלוואות בין יחידים (P2P), באתר main.knesset.gov.il, ‏04-04-2017
3. ↑  אלה לוי-וינריב, ‏המדינה תעביר כ-50 מיליון שקל ל-17 מיזמים שיסייעו לעסקים קטנים, באתר גלובס, 1 בדצמבר 2020
4. ↑  בשורה לעסקים קטנים: קרן הלוואות בגובה 6.5 מיליארד שקל תיפתח בדצמבר | כלכליסט, באתר calcalist, ‏2022-10-02
5. ↑  גלובס (2022-12-01). "מיהן 100 החברות הצומחות בישראל?". *Globes*. נבדק ב-2022-12-04.
6. ↑  רון שטיין, ‏עוד גוף מימון חוץ-בנקאי רוצה להצטרף לקרן לסיוע בערבות המדינה: עוגן, באתר גלובס, 5 במאי 2020
7. ↑  חברת הפינטק הישראלית BTB נכנסת לפעילות באפריקה, באתר אייס, 23 ביוני 2022
8. ↑  Banking Tech Awards 2020 Winner: BTB – Best Use of IT in Private Banking/Wealth Management, FinTech Futures, ‏2021-02-24 (באנגלית בריטית)
9. ↑  The Shortlist | Banking Tech Awards, informaconnect.com, ‏3 באוקטובר 2021 (באנגלית)